રવિવારે ભાજપ દ્વારા 'મન કી બાત ચાય કે સાથ' કાર્યક્રમનું આયોજન કરવામાં આવ્યું હતું, આ કાર્યક્રમ હેઠળ રાજ્યની દરેક વિધાનસભા બેઠક પર ભાજપના નેતા અને ભાજપના કાર્યકર્તાઓએ સાથે બેસીને પીએમ મોદીનો 'મન કી બાત' કાર્યક્રમ સાંભળ્યો હતો. આ જ શ્રેણીમાં મુખ્યમંત્રી વિજય રૂપાણી પંચમહાલની મોરવા હડફ વિધાનસભા બેઠકે પહોંચ્યા હતા. અહીં 'મન કી બાત' કાર્યક્રમ સાંભળ્યા બાદ તેમણે સભાનું સંબોધન પણ કર્યું હતું. અહીં ભાજપના અન્ય નેતાઓ અને કાર્યકર્તાઓ સાથે પંચમહાલના પૂર્વ સાંસદ પ્રભાતસિંહ ચૌહાણ પણ પોહોંચ્યા હતા. મીડિયા કર્મીએ તેમને સવાલ કરતા તેઓ મીડિયા કર્મી પર ગુસ્સે ભરાયા હતા.